32006R0674
L 116/58
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 674/2006 НА КОМИСИЯТА
от 28 април 2006 година
за изменение за шестдесет и пети път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с Осама бен Ладен, мрежата на Ал Кайда и талибаните, и за отмяна на Регламент (ЕО) № 467/2001 на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени лица и образувания, свързани с Осама бен Ладен, мрежата на Ал Кайда и талибаните, и за отмяна на Регламент (ЕО) № 467/2001 на Съвета за забрана на износа на някои стоки и услуги за Афганистан, за засилване на забраната на полети и удължаване на замразяването на финансови средства и други финансови ресурси по отношение на талибаните в Афганистан (1), и по-специално член 7, параграф 1, първо тире от него,
като има предвид, че:
(1)
В приложение 1 към Регламент (EО) № 881/2002 се изброяват лицата, групите и образуванията, за които се прилага замразяването на финансовите средства и икономическите ресурси съгласно посочения регламент.
(2)
На 21 март 2006 г. и на 12, 19 и 21 април 2006 г. Комитетът по санкциите на Съвета за сигурност на ООН взе решение да измени списъка на лица, групи и организации, за които се прилага замразяването на финансовите средства и икономическите ресурси. Следователно приложение 1 трябва съответно да се измени.
(3)
За да се гарантира ефективността на мерките, постановени в настоящия регламент, той трябва незабавно да влезе в сила,
ПРИЕ НАСТОЯЩИЯ РЕГЛАМЕНТ:
Член 1
Приложение 1 към Регламент (EО) № 881/2002 се изменя съгласно приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 28 април 2006 година.